- Hindi News
- National
- नॉर्मल डिलेवरी के नाम पर नर्सिग होम में रखा, बच्चे की मौत हुई तो भेज दिया जिला अस्पताल
नॉर्मल डिलेवरी के नाम पर नर्सिग होम में रखा, बच्चे की मौत हुई तो भेज दिया जिला अस्पताल
सिविल लाइन थाना क्षेत्र में सटई रोड के एक नर्सिंग होम संचालिका ने प्रसूता महिला को नाॅर्मल प्रसव के नाम पर भर्ती कर लिया और फीस के नाम पर 10 हजार रुपए ले लिए। रात भर महिला को अपने यहां भर्ती रखने और हालत बिगड़ने पर उसे अन्या डॉक्टर को दिखाने बात करते हुए डिस्चार्ज कर दिया। प्रसूता महिला को जिला अस्पताल में भर्ती किया गया यहां के डॉक्टर ने ऑपरेशन से मृत बच्चे को बाहर निकाला और महिला की जान बचाई। पूरे मामले की शिकायत स्थानीय प्रशासन, स्वास्थ्य विभाग सहित पुलिस से की गई है।
सिविल लाइन थाना क्षेत्र में सटई रोड़ के महेंद्र वर्मा की प|ि प्रीति का पहला प्रसव होना था। इस सिलसिले में प्रीति की सोनोग्राफी छत्रसाल चौराहा के एक सोनोग्राफी सेंटर में कराई गई। इसके बाद उन्होंने 3 मार्च की शाम प्रीति को महागौरी नर्सिग होम में भर्ती करा दिया गया। नर्सिंग होम की संचालिका डॉ. शिखा द्विवेदी शर्मा ने मरीज को भर्ती किया। उसका उपचार शुरू कर दिया। डॉ. शिखा इस दौरान परिवार के लोगों को भरोसा दिलाती रहीं कि प्रीति का डिलेवरी पीरियड पूर्ण हो चुका इसलिए डिलेवरी सामान्य रूप से हो जाएगी। मरीज को भर्ती करने के दौरान डॉक्टर ने परिजनों से 10 हजार रुपए एडवांस के रूप में जमा करा लिए पर रसीद नहीं दी। परिजनों का आरोप है कि 3 मार्च की रात में प्रसूता की तबियत बिगड़ गई पर डॉक्टर ने परिजनों को कुछ नहीं बताया। अगले दिन 4 मार्च को मरीज की हालत अधिक बिगड़ने पर डॉ. शिखा ने महिला के परिजनों से बताया कि गर्भ के बच्चे और मां को जान को खतरा है। अपने मरीज को अन्य डाॅक्टर को दिखाइए।
परिजनों ने प्रसूता को जिला अस्पताल में भर्ती कराया। अस्पताल की डॉक्टर गायत्री नामदेव ने जांच करते ही परिजनों को बताया कि महिला के गर्भ में पल रहे नवजात बच्चे की 7 घंटे पहले मौत हो चुकी है अब ऑपरेशन करना पड़ेगा। डॉक्टर ने महिला का ऑपरेशन कर मृत बच्चे को निकाला और उसकी जान बचाई।
स्वास्थ्य विभाग सहित पुलिस में दर्ज की शिकायत
सोमवार की दोपहर प्रीति के पति महेंद्र वर्मा ने सिविल लाईन थाना, मुख्य चिकित्सा एवं स्वास्थ्य अधिकारी कार्यालय, कलेक्टर रमेश भंडारी और एसपी ललित शाक्यवार से शिकायत की। इस आवेदन में उन्होंने स्वास्थ्य विभाग से डॉ. शिखा द्विवेदी शर्मा द्वारा आवेदक की प|ी और बच्चे के साथ की गई लापरवाही पर नर्सिंग होम संचालन के खिलाफ कार्रवाई की मांग की गई है। इसी के साथ सिविल लाइन थाना और एसपी से शिकायत करते हुए डॉक्टर पर मामला दर्ज करने की मांग की है।
नहीं है रजिस्ट्रटेशन ,
होगी कार्रवाई
इस मामले में सीएमएचओ डॉ. विनोद कुमार गुप्ता का कहना है कि इस मामले की पूरी जानकारी आ गई है। सटई राेड के महागौरी नर्सिंग होम का रजिष्ट्रेशन हमारे विभाग से नहीं कराया गया है। अभी में एक मीटिंग के लिए भोपाल आया हूं, जैसे ही आत हूं अवैध रूप से संचालित नर्सिंग होम पर आते ही कार्रवाई करता हूं। इस मामले में सटई रोड के महागौरी नर्सिंग होम की संचालिका डॉ. शिखा द्विवेदी शर्मा का कहना है कि प्रीति वर्मा नाम की महिला को हमने अपने नर्सिंग होम में एडमिट नहीं किया है। उन्होंने आरोपों को गलत बताया।
छतरपुर। इस क्लीनिक पर चलता रहा महिला का इलाज। नर्सिंग होम पर कार्रवाई करने एसपी काे साैंपा ज्ञापन।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva